Na osnovu člana 35. Zakona o polјoprivrednom zemlјištu („Službeni glasnik Republike Srpske“, broj: 93/06, 86/07, 14/10, 5/12, 58/19, 119/21 i 106/22), člana 39. stav 2. tačka 2. Zakona o lokalnoj samoupravi („Službeni glasnik Republike Srpske'', broj: 97/16, 36/19 i 61/21) i člana 27. tačka 1. i 37. stav 2. tačka 2. Statuta grada Derventa („Službeni glasnik grada Derventa“, broj: 6/21, 20/21 i 10/22), Skupština grada Derventa, na 29. redovnoj sjednici održanoj 13. februara 2024. godine, donijela je

**ODLUKU**

**o korištenju sredstava naplaćenih od**

**naknada po osnovu promjene namjene**

**polјoprivrednog zemlјišta u nepolјoprivredno**

I

Sredstva prikuplјenja od strane grada Derventa na ime naknade za pretvaranje polјoprivrednog zemlјišta u nepolјoprivredno u visini od 140.000 KM, planiraju se utrošiti u skladu sa namjenama definisanim Zakonom o polјoprivrednom zemlјištu.

II

Sredstva iz tačke I ove odluke koja su planirana u budžetu grada Derventa za 2024. godinu, utrošiće se za:

- Zaštitu obradivog polјoprivrednog zemlјišta od erozivnog djelovanja lokalnih vodotokova, ostalih bujičnih vodotokova i odvodnih kanala na najkritičnijim lokacijama na teritoriji grada Derventa, u visini od 140.000 KM.

III

Lokacije, predmjer i obim radova iz tačke II utvrdiće stručna lica Odjelјenja za stambeno-komunalne poslove Grada Derventa.

IV

Nadzor nad sprovođenjem ove odluke vršiće Odjelјenje za inspekcije grada Derventa.

V

Ova odluka stupa na snagu osmog dana od dana objavlјivanja u „Službenom glasniku grada Derventa“.

Broj: PREDSJEDNIK SKUPŠTINE

Datum:

O B R A Z L O Ž E Nј E

Pravni osnov za donošenje ove odluke definisan je članom 35. Zakona o polјoprivrednom zemlјištu („Službeni glasnik Republike Srpske“, broj: 93/06, 86/07, 14/10, 5/12, 58/19, 119/21 i 106/22), gdje je definisano da lokalna zajednica svojim aktom utvrđuje način korištenja sredstava od naplaćenih naknada za promjenu namjene polјoprivrednog zemlјišta u nepolјoprivredno, članom 39. stav 2. tačka 2. Zakona o lokalnoj samoupravi („Službeni glasnik Republike Srpske'', broj: 97/16, 36/19 i 61/21), kojim je propisano da skupština donosi odluke i druge opšte akte i daje njihovo autentično tumačenje, članom 27. tačka 1. i 37. stav 2. tačka 2. Statuta grada Derventa („Službeni glasnik grada Derventa“, broj: 6/21, 20/21 i 10/22), kojim je definisano da Grad u oblasti zaštite prirodnih dobara i životne sredine usvaja osnove zaštite, korišćenja i uređenja polјoprivrednog zemlјišta i brine se o njihovom sprovođenju i da je Skupština nadležna, pored ostalog, da donosi odluke i druga opšta akta i daje njihovo autentično tumačenje.

Grad Derventa za 2024. godinu po navedenom osnovu planira sredstva u iznosu 140.000 KM. Ocijenjeno je da bi utrošak sredstva bio najcjelishodniji na način predviđen ovom odlukom, a u cilјu sprečavanja dalјe erozije odnosno zaštite obradivog polјoprivrednog zemlјišta.

Na osnovu naprijed navedenog, predlaže se Skupštini grada Derventa da usvoji predloženu odluku.

OBRAĐIVAČ PREDLAGAČ

Odjelјenje za stambeno-komunalne poslove GRADONAČELNIK