Na osnovu člana 2.12 stav 6. Izbornog zakona BiH („Službeni glasnik BiH“,br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16,41/20, 38/22 i 51/22) i člana 37. stav 2. tačka 21. Statuta Grada Derventa („Službeni glasnik grada Derventa“, broj: 6/21, 20/21 i 10/22), Skupština grada Derventa na 29. sjednici, održanoj \_\_\_\_\_\_2024. godine, donijela je

R J E Š E Nј E

o razrješenju člana Gradske izborne komisije Derventa

1. Denis Zelenika, razrješava se dužnosti člana Gradske izborne komisije Derventa prije isteka mandata na koji je imenovana, na lični zahtjev.

2. Mandat člana Gradske izborne komisije Derventa Denis Zelenike prestaje danom davanja saglasnosti Centralne izborne komisije BiH na Rješenje o razrješenju.

3.Ovo rješenje stupa na snagu danom davanja saglasnosti od strane Centralne izborne komisije BiH, a objaviće se u „Službenom glasniku grada Derventa“.

O b r a z l o ž e nj e

Skupština grada Derventa na 13. sjednici, održanoj 20.04.2022. godine Rješenjem broj: 01-111-87/22 od 20.04.2022 godine, imenovala je Denis Zeleniku za člana Gradske izborne komisije Derventa na mandat u trajanju od sedam godina. U skladu sa članom 2.12 stav 5. i 8. Izbornog zakona BiH, Centralna izborna komisija BiH je Rješenjem broj: 06-1-07-1-1035/22 od 22.07.2022. godine, dala saglasnost na Rješenje o imenovanju Denis Zelenike za člana Gradske izborne komisije Derventa.

Denis Zelenika se 28.12.2023. godine pisanim zahtjevom obratio Skupštini grada Derventa sa molbom da se razriješi dužnosti člana Gradske izborne komisije Derventa. Naveo je da ostavku na dužnost člana Gradske izborne komisije Derventa daje iz ličnih razloga.

Članom 2.4 Izbornog zakona BiH propisano je da mandat člana izborne komisije traje sedam godina. Mandat članovima Gradske izborne komisije počinje teći od dana davanja saglasnosti Centralne izborne komisije BiH.

Članom 2.12. stav (6) Izbornog zakona BiH propisano je da članove opštinske izborne komisije razrješava skupština opštine uz saglasnost Centralne izborne komisije BiH.

Komisija za izbor i imenovanje Skupštine grada Derventa, na 51. sjednici održanoj 2. februara 2024. godine, razmatrala je zahtjev Denisa Zelenike da se razrješi dužnosti člana Gradske izborne komisije Derventa zbog razloga navedenih u zahtjevu, a na osnovu člana 54. Poslovnika o radu Skupštine grada Derventa („Službeni glasnik grada Derventa“, broj: 24/21 i 18/22), jednoglasno je utvrdila Prijedlog rješenja o razrješenju člana Gradske izborne komisije Derventa, Denis Zelenike, te predložila Skupštini grada donošenje rješenja kao u dispozitivu.

PRAVNA POUKA: Ovo rješenje je konačno u upravnom postupku i protiv istog nije dozvolјena žalba, ali se može pokrenuti upravni spor tužbom kod Okružnog suda u Doboju u roku od 30 dana od dostavlјanja rješenja.

SKUPŠTINA GRADA DERVENTA

Broj: 01-111-\_\_\_/24 PREDSJEDNIK Datum: \_\_\_\_\_ 2024. godine SKUPŠTINE GRADA

Bojan Radanović