Na osnovu člana 80. stav 4. Zakona o uređenju prostora i građenju („Službeni glasnik Republike Srpske” broj: 40/13, 106/15, 3/16 i 84/19), člana 39. stav 2. tačka 2. Zakona o lokalnoj samoupravi („Službeni glasnik Republike Srpske'', broj: 97/16, 36/19 i 61/21), člana 37. stav 2. tačka 2. i člana 89. stav 2. Statuta grada Derventa („Službeni glasnik grada Derventa”, broj: 6/21, 20/21 i 10/22), Skupština Grada Derventa na 29. sjednici održanoj 13.02.2024. godine, donijela je

## O D L U K U

**o prosječnoj konačnoj građevinskoj cijeni** **m²**

**korisne površine stambenog i poslovnog prostora**

**na području grada Derventa u 2023. godini**

Član 1.

Prosječna konačna građevinska cijena m²korisne površine stambenog i poslovnog prostora na području grada Derventa u 2023. godini, utvrđuje se u iznosu od 935,46 KM.

Član 2.

Prosječna konačna građevinska cijena iz prethodnog člana služiće kao osnovica u 2024. godini za izračunavanje visine rente.

Član 3.

Stupanjem na snagu ove odluke prestaje da važi Odluka o prosječnoj konačnoj građevinskoj cijeni m²korisne površine stambenog i poslovnog prostora na području grada Derventa u 2022. godini („Službeni glasnik grada Derventa”, broj 4/23).

Član 4.

Ova odluka stupa na snagu osmog dana od dana objavlјivanja u „Službenom glasniku Grada Derventa” a primjenjivaće se u 2024. godini, odnosno najkasnije do 31.03.2025. godine.

Broj: Predsjednik Skupštine

Datum:

# O b r a z l o ž e nj e

Pravni osnov za donošenje ove odluke sadržan je u odredbi člana 80. stav 4. Zakona o uređenju prostora i građenju („Službeni glasnik Republike Srpske” broj: 40/13, 106/15, 3/16 i 84/19), kojim je propisano da se prosječna konačna građevinska cijena utvrđuje odlukom skupštine jedinice lokalne samouprave svake godine, a najkasnije do 31.03. tekuće godine na osnovu predračuna iz glavnog projekta za izdate građevinske dozvole u prethodnoj godini, a stavom 1. i 2. navedenog člana propisano je da visinu rente po zonama i ostale uslove za obračun rente utvrđuje odlukom skupština jedinice lokalne samouprave, a kao osnovica za izračunavanje visine rente služi prosječna konačna građevinska cijena jednog kvadratnog metra korisne površine stambenog i poslovnog prostora iz prethodne godine za područje lokalne samouprave, članom 39. stav 2. tačka 2. Zakona o lokalnoj samoupravi („Službeni glasnik Republike Srpske'', broj: 97/16, 36/19 i 61/21), kojim je propisano da skupština donosi odluke i druge opšte akte i daje njihovo autentično tumačenje, članom i 37. stav 2. tačka 2. Statuta grada Derventa („Službeni glasnik grada Derventa“, broj: 6/21, 20/21 i 10/22), kojim je definisano da da je Skupština nadležna, pored ostalog, da donosi odluke i druga opšta akta i daje njihovo autentično tumačenje.

Visina rente utvrđuje se u procentu od prosječne konačne građevinske cijene (koja se utvrđuje ovom odlukom).

Prosječna konačna građevinska cijena m² korisne površine stambenog i poslovnog prostora u 2022. godini, na području grada Derventa, utvrđena je u iznosu od 852,43 KM („Službeni glasnik grada Derventa”, broj 4/23).

Radi utvrđivanja prosječne konačne građevinske cijene m²korisne površine stambenog i poslovnog prostora iz prethodne godine za područje grada Derventa izvršen je uvid u predračune iz glavnih projekata za izdate građevinske dozvole u prethodnoj godini i predlaže se da iznos od 935,46 KM utvrdi kao prosječna konačna građevinska cijenam²korisne površine stambenog i poslovnog prostora u 2023. godini na području grada Derventa.

OBRAĐIVAČ: PREDLAGAČ:

ODJELjENјE ZA STAMBENO-

KOMUNALNE POSLOVE GRADONAČELNIK