**REPUBLIKA SRPSKA**

**GRAD DERVENTA**

**GRADONAČELNIK**

**GRADSKA UPRAVA**

**ODJELjENjE ZA PRIVREDU I**

**DRUŠTVENE DJELATNOSTI**

Derventa, Trg oslobođenja br. 3, 74400 Derventa, Tel: ++387 53 315 161, Faks: ++387 53 315 184 e-mail : derv.pri@gmail.com

I Z V J E Š T A J

O REALIZACIJI RASPODJELE NOVČANIH PODSTICAJA ZA RAZVOJ POLjOPRIVREDE I SELA NA PODRUČJU GRADA DERVENTA

U 2023. GODINI

Derventa, januar 2024. godine

Skupština grada Derventa usvojila je Plan korišćenja sredstava za podsticanje razvoja poljoprivrede i sela na području grada Derventa za 2023.godinu – u daljem tekstu „Plan“ ( „Službeni glasnik grada Derventa“, broj: 6/23). Planom je određen iznos sredstava za ove namjene 485.000KM.

Planom je definisano da će se sredstva za podsticaj razvoja poljoprivrede i sela dodjeljivati na osnovu Pravilnika o načinu i uslovima raspodjele novčanih podsticaja za razvoj poljoprivrede i sela na području grada Derventa za 2023. godinu koji donosi Gradonačelnik. Isti je Gradonačelnik donio 26.06.2023. godine, a objavljen je u Službenom glasniku grada Derventa broj 9/23 – u daljem tekstu ''Pravilnik''.

Pravilnikom su propisani uslovi raspodjele novčanih podsticaja za razvoj poljoprivrede i sela, maksimalan iznos podsticajnih sredstava koji će biti dodijeljen po vrstama podsticaja, potrebna dokumentacija, namjena novčanih sredstava, kao i kriterijumi po kojima se navedena sredstva dodjeljuju.

Podsticajna sredstva su raspodjeljena za:

1. Podrška tekućoj proizvodnji i to za: priplodnu stoku, proizvodnju mlijeka - odnosno za muzna grla, proizvodnju mesa, pčelarskoj proizvodnji, specifičnoj vrsti poljoprivredne proizvodnje, uzgoj i proizvodnju ribe, proizvodnju ljekovitog, aromatičnog, začinskog, industrijskog bilja i heljdu, proizvodnju povrća i cvijeća kao i za organsku proizvodnju.

2. Podršku dugoročnom razvoju i to za: investicije u biljnoj proizvodnji – izgradnja plastenika i staklenika, podizanje višegodišnjih zasada, kao i za nabavku proizvodno-tehnološke opreme.

3. Korišćenje sredstava od naknade za promjenu namjene poljoprivrednog zemljišta i zakupa poljoprivrednog zemljišta u svojini Republike Srpske za: poboljšanje plodnosti zemljišta putem kalcifikacije zemljišta, za ispitivanje plodnosti zemljišta, kao i za troškove provođenje zakupa poljoprivrednog zemljišta u svojini Republike Srpske.

4. Podsticanje organizovanih oblika poljoprivrednih proizvođača

5.Podršku sufinansiranju projekata u poljoprivredi

Sredstva za podsticaj razvoja poljoprivrede i sela, obezbjeđuju se iz sredstava budžeta grada, sa stavke „Rashodi za podsticajni razvoj poljoprivrede i sela „ u ukupnom iznosu od 485.000,00 KM.

Za razvoj poljoprivrede i sela u 2023. godini, isplaćena su sredstva u iznosu od odnosno utrošeno je 470.636,17KM.

Maksimalan iznos podsticaja koji može dobiti poljoprivredno gazdinstvo u toku godine, po osnovu jednog ili više vidova proizvodnje iznosi do 4.800,00 KM, a poljoprivredna gazdinstava koja imaju 25muznih grla i više, podsticajna sredstva po osnovu jednog ili više vidova proizvodnje su mogla ostvariti do 7.200,00 KM.

Podsticajna sredstva za nabavku nove proizvodno- tehnološke opreme, aktivnosti koje su predviđene korišćenjem sredstava od naknade za promjenu namjene poljoprivrednog zemljišta, zakupa i koncesije poljoprivrednog zemljišta, kao i iznos sredstava koja su dobili za sufinansiranje projekata u poljoprivredi, nisu se uvrštavala u navedene maksimalne iznose, već su Pravilnikom definisani maksimalni iznosi po tim vrstama podsticaja. Ukupan zbirni iznos svih podsticaja po jednom korisniku podsticaja ne može biti veći od 10.000,00KM u tekućoj godini.

Gradonačelnik je, prema Pravilniku, realocirao iznose neraspoređenih sredstava sa stavki Plana na stavke u kojima je zbirni iznos podsitaja bio veći nego što je planirano.

Odjeljenje za privredu i društvene djelatnosti je putem sredstava javnog informisanja, putem oglasne table u zgradi gradske uprave i objavljivanjem u Službenom glasniku grada Derventa obavijestilo registrovane poljoprivredne proizvođače o usvojenim podsticajnim mjerama i kriterijumima koji moraju biti ispunjeni da bi podsticajna sredstva bila odobrena.

Gradonačelnik Dervente imenovao je Komisiju za raspodjelu novčanih podsticaja za razvoj poljoprivrede i sela za 2023. godinu. Zadatak Komisije je bio da po podnesenim zahtjevima za dodjelu podsticajnih sredstava, utvrdi ispunjenost kriterijuma u svakom pojedinačnom slučaju, zapisnički konstatuje i izradi Prijedlog zaključka o isplati podsticajnih sredstava i dostavi Gradonačelniku.

Komisija je održala 4 sjednice i donijela 4 prijedloga zaključka o isplati podsticajnih sredstava.

Putem Odjeljenja za privredu i društvene djelatnosti komisija je zaprimila 272 zahtjev koji su se odnosili na 324 različita vida podsticaja.

U tabelarnim pregledima izvještaja dati su detaljni prikazi zaprimljenih zahtjeva, kao i isplaćenih podsticajnih sredstava po vrsti poljoprivredne proizvodnje u posmatranom periodu 2019.godina – 2023.godina.

1. Direktna podrška proizvodnji

Za realizaciju podrške koja ima za cilj povećanje obima i produktivnosti poljoprivredne proizvodnje predviđene su dvije mjere i to:

* 1. Direktna podrška stočarskoj proizvodnji gdje je planiran iznos do 370.000,00 KM. Za realizaciju ove mjere isplaćeno je ukupno 402.500,00 KM, i to prema sledećem :

1.1**.**1.Podsticaj za priplodnu stoku

Za realizaciju zahtjeva za priplodnu stoku isplaćeno je 122.947,20 KM, i to:

- Za proizvodnju i uzgoj kvalitetno priplodnih steonih junica realizovano je 20 zahtjeva za uzgoj 105 komada grla, gdje je isplaćeno 18.228,00 KM podsticajnih sredstava.

- Za proizvodnju i uzgoj kvalitetno priplodnih nazimica i krmača realizovano je 49 zahtjeva, za uzgoj 535 komada grla, gdje je isplaćeno 37.461,60KM podsticajnih sredstava.

- Za proizvodnju i uzgoj kvalitetno priplodnih ovaca i koza realizovan je 31 zahtjev, za uzgoj 2.795 komada grla u osnovnom stadu, gdje je isplaćeno 67.257,60 KM podsticajnih sredstava.

Tabela broj 1.

|  |  |  |  |  |  |  |
| --- | --- | --- | --- | --- | --- | --- |
|  | Proizvodnja i uzgoj kvalitetno priplodne stoke | Godina | Broj odobrenih zahtjeva | Broj odbijenih zahtjeva | Ukupan broj grla za koje je isplaćen podsticaj | Realizovana sredstava u KM |
| 1. | Priplodne junice | 2019.godina | 22 | - | 85 | 11.050,00 |
| 2020.godina | 22 | - | 105 | 13.650,00 |
| 2021.godina | 22 | - | 90 | 12.350,00 |
| 2022.godina | 19 |  | 86 | 14.688,00 |
| 2023.godina | 20 | 1 | 105 | 18.228,00 |
| 2. | Rasplodne krmače i nazimice | 2019.godina | 47 | - | 601 | 30.050,00 |
| 2020.godina | 44 | - | 600 | 33.000,00 |
| 2021.godina | 48 | - | 581 | 33.560,00 |
| 2022.godina | 50 |  | 564 | 39.216,00 |
| 2023.godine | 49 |  | 535 | 37.461,60 |
| 3. | Priplodne ovce i koze | 2019.godina | 30 | - | 2.254 | 38.304,00 |
| 2020.godine | 26 | - | 2.130 | 31.950,00 |
| 2021.godina | 25 | - | 2.237 | 44.740,00 |
| 2022.godina | 33 |  | 2.742 | 66.801,60 |
| 2023.godina | 31 |  | 2.795 | 67.257,60 |

U tabelarnom pregledu je prikazan broj odobrenih i odbijenih zahtjeva kao i realizovana sredstva za posmatrani period ( 2019. – 2023. godina )

1.1.2. Podsticaj za proizvodnju mlijeka ( muzna grla)

Za realizaciju ove mjere isplaćeno je ukupno 186.300 KM.

Podsticaj za proizvodnju mlijeka se odnosi na posjedovanje i uzgoj muznih grla i proizvodnju mlijeka koja se plasira na tržište. Ukupno je realizovan 71 zahtjeva, a podsticajna sredstva su isplaćena za uzgoj 1061 muzno grlo.

Tabela 2.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Broj muznih grla | 2019.godina | | 2020.godina | | 2021.godina | | 2022.godina | | 2023.godina | |
| Broj  zahtjeva | Broj grla | Broj zahtjeva | Broj grla | Broj zahtjeva | Broj grla | Broj zahtjeva | Broj grla | Broj zahtjeva | Broj grla |
| 5 muznih grla | 10 | 50 | 7 | 35 | 8 | 40 | 7 | 35 | 7 | 35 |
| 6-10 muznih grla | 28 | 216 | 33 | 253 | 28 | 201 | 30 | 226 | 26 | 195 |
| 11-20 muznih grla | 22 | 331 | 18 | 260 | 18 | 254 | 17 | 248 | 20 | 294 |
| 21-24 muznih grla | 1 | 23 | 4 | 87 | 7 | 163 | 5 | 116 | 5 | 109 |
| 25 i preko 25 grla | 13 | 368 | 13 | 376 | 11 | 361 | 14 | 439 | 13 | 428 |

Tabela broj 2.a.

|  |  |  |  |  |  |  |
| --- | --- | --- | --- | --- | --- | --- |
| Proizvodnja mlijeka | | Godina | Broj odobrenih zahtjeva | Broj odbijenih zahtjeva | Ukupan broj grla za koje je isplaćen podsticaj | Realizovana sredstava u KM |
| 1. | Broj muznih grla u domaćinstvu | 2019.godina | 74 | - | 969 | 125.940,00 |
| 2020.godina | 75 | - | 1011 | 131.360,00 |
| 2021.godina | 72 | - | 1019 | 147.900,00 |
| 2022.godina | 73 | - | 1064 | 189.108,00 |
| 2023.gpdina | 71 | - | 1061 | 186.300,00 |

U tabelarnom pregledu je prikazan broj odobrenih i odbijenih zahtjeva kao i realizovana sredstva za posmatrani period ( 2019. – 2023. godina )

1.1.3. Podsticaj za proizvodnju mesa

Za realizaciju ove mjere isplaćeno je ukupno 36.300,00 KM, i to prema sledećem:

-Za tov junadi realizovano je 3 zahtjeva za uzgoj i prodaju 85 komada tovnih grla, registrovanim klaonicama u toku godine. Za ovu mjeru isplaćeno je 13.380,00 KM podsticajnih sredstava.

-Za tov svinja realizovan je 1 zahtjev, za uzgoj i prodaju 76 komada utovljenih svinja registrovanim klaonicama u toku godine. Za ovu mjeru isplaćeno je 4.560 KM podsticajnih sredstava.

**-** Za tov pilića realizovano je 31 zahtjev. Za ovu mjeru isplaćeno je 18.360 KM podsticajnih sredstava.

Tabela broj 3.

|  |  |  |  |  |  |  |
| --- | --- | --- | --- | --- | --- | --- |
|  | Tov stoke | Godina | Broj odobrenih zahtjeva | Broj odbijenih zahtjeva | Ukupan broj grla za koje je isplaćen podsticaj | Realizovana sredstava u KM |
| 1. | Tov junadi | 2019.godina | 10 | - | 113 | 11.300,00 |
| 2020.godina | 7 | - | 96 | 9.600,00 |
| 2021.godina | 3 | - | 47 | 6.550,00 |
| 2022.godina | 4 | - | 295 | 15.180,00 |
| 2023.godina | 3 | - | 85 | 13.380,00 |
| 2. | Tov svinja | 2019.godina | 2 | - | 74 | 2.220,00 |
| 2020.godina | 1 | - | 72 | 2.160,00 |
| 2021.godina | 1 | - | 60 | 3.000,00 |
| 2022.godina | 1 | - | 72 | 4.320,00 |
| 2023.godine | 1 | - | 76 | 4.560,00 |
| 3. | Tov pilića | 2019.godina | 30 | - | - | 18.000,00 |
| 2020.godina | 25 | - | - | 14.460,00 |
| 2021.godina | 31 | - | - | 18.150,00 |
| 2022.godina | 33 | - | - | 24.192,00 |
| 2023.godina | 31 | - | - | 18.360,00 |

U tabelarnom pregledu je prikazan broj odobrenih i odbijenih zahtjeva kao i realizovana sredstva za posmatrani period ( 2019. – 2023. godina )

* + 1. Podsticaj pčelarskoj proizvodnji

Za realizaciju ove mjere isplaćeno je 55.092,80 KMpodsticajnih sredstava.

U predmetnoj godini realizovano je 78 zahtjevaza proizvodnju i uzgoj 8.928 pčelinjih društava.

Tabela broj 4.

|  |  |  |  |  |  |  |
| --- | --- | --- | --- | --- | --- | --- |
|  | Proizvodnja i uzgoj pčela | Godina | Broj odobrenih zahtjeva | Broj odbijenih zahtjeva | Ukupan broj pčelinjih društava za koje je isplaćen podsticaj | Realizovana sredstava u KM |
| 1. | Broj pčelinjih društava | 2019.godina | 46 | - | 6.837 | 27.348,00 |
| 2020.godina | 60 | - | 7.621 | 30.484,00 |
| 2021. godina | 62 | 2 | 7.777 | 38.885,00 |
| 2022. godina | 67 | - | 7.952 | 49.482,00 |
| 2023.godina | 78 | 1 | 8.928 | 55.092,80 |

U tabelarnom pregledu je prikazan broj odobrenih i odbijenih zahtjeva kao i realizovana sredstva za posmatrani period ( 2019. – 2023. godina )

* + 1. Podsticaj specifičnoj vrsti poljoprivredne proizvodnje

Podsticajna sredstva su se odnosila za uzgoj specifične vrste poljoprivredne proizvodnje, a odnosi se na uzgoj krznašica i japanskih prepelica. Shodno ovoj mjeri, podnesen je i odobren 1 zahtjev za uzgoj 110 komada japanskih prepelica. Podsticaj je realizovan u iznosu od 360 KM.

1.1.7.Podsticaj za uzgoj i proizvodnju ribe

U predmetnoj godini podnesen je i odobren 1 zahtjev za ovu vrstu podsticajnih sredstava. Isplaćeno je 1.500,00KM.

* 1. Direktna podrška biljnoj proizvodnji gdje je planiran iznos do 40.000,00 KM,

Za realizaciju ove mjere isplaćeno je ukupno 34.220,04 KM za 18 zahtjeva, i to prema sljedećem :

* + 1. Podsticaj za proizvodnju povrća i cvijeća u zatvorenim prostorima i na otvorenom

U predmetnoj godini realizovano je 13 zahtjeva, a podsticajna sredstva za ove namjene isplaćena su u iznosu 28.335,00 KMi to za proizvodnju povrća i cvijeća u zatvorenim prostorima na ukupnoj površini od 12.944 m2 zatvorenog prostora i 6000 m2 na otvorenom.

* + 1. Podsticaj za organsku proizvodnju

Za realizaciju ove mjere realizovana su sredstva u iznosu od 6.455,37 KMpodsticajnih sredstava.

U predmetnoj godini je 5 poljoprivredna proizvođača podnijelo zahtjev za podsticajna sredstva za organsku proizvodnju, na površini od 15,72 ha. Ova proizvodnja je praćena od ovlašćenog certifikacionog tijela za koju proizvođač ima obezbjeđenu potrebnu dokumentaciju.

1. Podrška dugoročnom razvoju

Podrška koja se odnosi za investicije na poljoprivrednom gazdinstvu, ukupno je planirano 50.000,00 KM**.** Za realizaciju ove mjere isplaćeno je 19.974,11KM i to prema sljedećem:

* 1. Podizanje višegodišnjih zasada

Za ovu mjeru podsticaja realizovana je 1 zahtjev i isplaćena podsticajna sredstva u iznosu od 3542,40 KM, i to za:

* + 1. Jabučasto i koštičavo voće

U predmetnoj godini podnesena je jedan zahtjeva za sadnju lješnjaka. Podsticajna sredstva su isplaćena u iznosu od 3542,40 KM.

* + 1. Podsticaj za jagodičasto i bobičasto voće

U predmetnoj godini nije bilo zahtjeva za ovu mjeru podsticaja.

* + 1. Vinova loza

U predmetnoj godini nije bilo zahtjeva za ovu mjeru podsticaja.

* 1. Nabavka proizvodno-tehnološke opreme

U predmetnoj godini podneseno su i realizovano 8 zahtjeva za ovu vrstu podsticaja. Ukupno je isplaćeno 16.431,71 KM.

1. Korišćenje sredstava od naknade za promjenu namjene poljoprivrednog zemljišta i zakupa poljoprivrednog zemljišta u svojini Republike Srpske

Za podršku koja se odnosi za korišćenje sredstava od naknade za promjenu namjene poljoprivrednog zemljišta i zakupa poljoprivrednog zemljišta u svojini Republike Srpske, planiran je dio sredstava u iznosu od 10.000,00 KM.Za realizaciju ove mjere utrošeno je 3.471,69 KM i to prema sljedećem:

* 1. Za popravku i poboljšanje plodnosti zemljišta putem kalcifikacija zemljišta.

U predmetnoj godini je podnesen i realizovan 1 zahtjev za ovu vrstu podsticaja. Isplaćen je ukupan iznos od 2.537,64KM.

3.2 Ispitivanje kvaliteta zemljišta - Za ove namjene podsticajna sredstva su realizovana u ukupnom iznosu od 544,05 KM.

Za hemijsku analizu uzoraka poljoprivrednog zemljišta, Grad Derventa je potpisao Ugovor sa Poljoprivrednim Institutom iz Banja Luke. Ukupno je izvršena analiza za 8 uzorka zemljišta.

3.3. 390KM je utrošeno u postupku sprovođenja dodjele poljoprivrednog zemljišta u svojini Grada Derventa u zakup. 390 KM je isplaćeno RUGIP-u za izvode iz zemljišnih knjiga o predmetnom zemljištu.

4. Podsticanje organizovanih oblika poljoprivrednih

proizvođača

Za ovu podršku predviđene su aktivnosti za: organizovane posjete kao i učešće na poljoprivrednim manifestacijama u regionu, sufinansiranje aktivnosti udruženja i klastera kao i sponzorstvo manifestacija koje promovišu poljoprivrednu proizvodnju. Za ove namjene planirano je 5.000,00 KM.

Realizovane su 4 aktivnosi u ukopnom iznosu od 4.900,00KM

5.Podrška sufinansiranju projekata u poljoprivredi

Za sufinansiranje projekata u poljoprivredi i sufinansiranje projekata Ministarstva poljoprivrede, šumarstva i vodoprivrede sredstva su planirana u iznosu do 10.000,00 KM.

Realizovan je jedan zahtjev u iznosu od 5.000,00KM.

ZAKLjUČAK

Svrha podsticaja u poljoprivredi je pružanje podrške u stvaranju uslova za povećanje obima poljoprivredne proizvodnje, povećanje broja samoodrživih poljoprivrednih proizvođača, kao i jačanje ekonomskog položaja poljoprivrednih proizvođača.

Novčanim podsticajima u poljoprivredi obezbijeđena je sigurnost i kontinuitet isplate novčanih podsticaja sa ciljem stvaranja i podsticanja poljoprivredne proizvodnje do nivoa samoodrživosti i profitabilnosti tržišno orjentisanih robnih poljorivrednih proizvođača.

Poljoprivredni proizvođači kroz udruživanje mogu ostvariti značajniju dobit u vidu neophodnih sredstava za proizvodnju i na taj način stvoriti uslove za povećanje obima poljoprivredne proizvodnje.

Bitno je napomenuti da je, i ove kao i prošle godine godine, Pravilnikom definisano da se korisnicima podsticaja koji su mlađi od 40 godina odobreni iznos uvećava za 20%. Ovu mjeru je koristilo 36 korisnika podsticaja po 39 različita osnova.

U prilogu Izvještaja dostavljen je:

1. Tabelarni pregled raspodjele novčanih podsticaja za razvoj poljoprivrede i sela u 2023. godini.
2. Spisak korisnika podsticajnih sredstava u poljoprivredi u 2023.godini

OBRAĐIVAČ: PREDLAGAČ

Odjeljenje za privredu i

društvene djelatnosti GRADONAČELNIK

Milorad Simić

Broj:

Datum: januar 2024. godine

1. Tabelarni pregled raspodjele novčanih podsticaja za razvoj poljoprivrede i sela u 2023. godini.

|  |  |  |  |  |  |
| --- | --- | --- | --- | --- | --- |
| **1.Podrška direktnoj proizvodnji** | | | | Broj odobrenih zahtjeva u 2023.god. | Realizovana sredstva u 2023. godini (KM) |
| I Podrška stočarskoj proizvodnji | | | |  |  |
| 1. | | | Podsticaj za proizvodnju i uzgoj priplodnih junica | 20 | 18.228,00 |
| 2. | | | Podsticaj za proiz. i uzgoj rasplodnih svinja | 49 | 37.461,60 |
| 3. | | | Podsticaj za proiz. i uzgoj pripl. ovaca i koza | 31 | 67.257,60 |
| 4 | | | Podsticaj za proizv. mlijeka ( muzna grla) | 71 | 186.300,00 |
| 5. | | | Podsticaj za tov junadi | 3 | 13.380,00 |
| 6. | | | Podsticaj za tov svinja | 1 | 4.560,00 |
| 7. | | | Podsticaj za tov pilića | 31 | 18.360,00 |
| 8. | | | Podsticaj pčelarskoj proizvodnji | 78 | 55.092,80 |
| 9. | | | Specifična vrsta proizvodnje | 1 | 360,00 |
| 10. | | | Podsticaj za uzgoj i prozvodnju ribe | 1 | 1.500,00 |
| II Podrška biljnoj  proizodnji | | | |  |  |
| 1. | | Podsticaj za proizvodnju povrća i cvijeća u zatvorenim prostorima i na otvorenom | | 13 | 28.335,00 |
| 2. | | Podsticaj za organsku proizvodnju | | 5 | 6.455,37 |
| **2.Podrška dugoročnom razvoju** | | | |  |  |
| 1 | Podizanje višegodišnjih zasada | | | 1 | 3542,40 |
| 2. | Nabavka proizvodno tehn. opreme | | | 8 | 16.431,71 |
| **3. Sredstva od naknade za promjenu namjene poljopr. zemljišta i zakupa** | | | | 3 | 3.471,69 |
| **4. Podsticanje organizovanih oblika poljoprivrednih proizvođača** | | | | 4 | 4.900,00 |
| **5.Podrška sufinansiranju projekata u poljoprivredi** | | | | 1 | 5.000,00 |
| **UKUPNO** | | | |  | **470.636,17** |